**"DR LÁSZLÓ GERGELY PÁLYÁZAT” FIATALOK SZÁMÁRA**

Az Orvosi Rehabilitáció és Fizikális Medicina Magyarországi Társasága 35 éven aluli szakemberek részére 2015-ben is meghirdeti a "Dr. László Gergely pályázatot".

**A pályázat tartalma**

Az orvosi rehabilitáció bármely területén készített tudományos igényű munkával a rehabilitációs team valamennyi tagja pályázhat. A pályázat alapulhat főiskolai vagy egyetemi szakdolgozaton, de ez esetben ezt kérjük a kísérőlevélben jelölni. A pályázat nem lehet azonos Fiatalok Fórumára bejelentett előadás témájával. A pályázat terjedelme ne haladja meg az 50 oldalt.

**A pályázat beadása**

A pályázat jeligés. A pályázatot egy kinyomtatott példányban és 3 db CD-n kell benyújtani.A beadás postai úton történik, **a benyújtás határideje: a 2015. március 31. 24.00 óra.**A benyújtási időpontot a  postabélyegző igazolja. A postai borítékon a pályázat postacímét (ORFMMT "Dr. László Gergely pályázat", 1528 Budapest, Szanatórium u. 19.), valamint a jelszót kell feltüntetni. A pályázó adatait a postai borítékon belül, egy jelszóval ellátott zárt borítékban kell elhelyezni.

**A pályázat elbírálása**

Minden pályázatot három lektor bírál el.

**Eredményhirdetés**

Az eredmény kihirdetésére a 2015. évi Fiatalok Fórumán kerül sor.

**Díjazás**

A pályázat nyertese 100.000.-Ft díjazásban részesül, és felkérést kap az ORFMMT 2015. évi pécsi Vándorgyűlésén előadás tartására, melynek részvételi díját a Társaság átvállalja.